Jeôrjia
I Jeôrjia na Repoblikan' i Jeôrjia dia firenena ao Eorôpa Atsinanana sy Azia Andrefana, ao amin’ ny faritr’ i Transkaokazia, manana morontsiraka ao amin’ ny Ranomasina Mainty. Ny renivohiny dia i Tbilisi  Kutaisi. Ny tanàna lehibe indrindra dia Tbilisi. Mirefy 69 700 km2 ny velaran-taniny ary miissa 4 555 911 ny mponina ao aminy araka ny fanisana natao tamin' ny taona 2013. Ny faritr' ora dia +4.

Mahafaoka faritra mizaka tena iray (i Ôsetia Atsimo, izay ao amin’ ny tapany avaratr’ ilay fifrenena) sy repoblika mizaka tena roa (i Ankazia ao avaratra-andrefana eo amin’ ny sisin-tany manasaraka azy amin’ i Rosia, sy i Ajaria ao atsimo-tandrefana eo amin’ ny sisin-tany manasaraka azy amin’ i Torkia) ny tanin’ i Jeôrjia. Ny vohon-tanin’ i Jeôrjia dia anjakan’ ny tangoron-tendrombohitra voarakotra ala amin’ ny ankapobeny.

Ny tangoron-tendrombohitra lehibe indrindra ao dia ny an’ i Kaokazy Lehibe ao amin’ ny ilany avaratr’ ilay firenena, izay ahitana ireo tendrombohitra avo indrindra ao amin’ io firenena io (dia ny tendrombohitra Kazbek izay manana haambo 5 037 m), ireo tendrombohitr’ i Kaokazy Kely ao atsimo izay mazàna tsy mihoatra ny 3 000 m. Miova arakaraka ny faritra ny toetanin’ i Jeôrjia: mando izany raha ao amin’ ireo tany lemaka fa maina kosa ao amin’ ireo faritra avo.

Ny mponina ao Jeôrjia dia ahitana indrindra ny Jeôrjiana izay mahatratra 70 %, sy vahoaka vitsy anisa toy ny Abkazy, ny Armeniana, ny Azery, ny Grika, ny Ôsetiana ary ny Rosiana. Ny kristianisma ôrtôdoksa no fivavahana be mpanaraka indrindra any, misy vahoaka vitsy anisa anefa manaraka ny fivavahana silamo, indrindra ny Azery sy ny Korda ary ny Ajara.

Miompana amin’ ny fambolena ny toekaren’ i Jeôrjia ka volena any ny voasary isan-karazany sy ny dite ary ny voaloboka. Mifototra manokana amin’ ny fanadiovan-tsolitany ny taozava-baventy any. Mandroso koa ny fizahàn-tany ao amin’ ny morontsiraky ny Ranomasina Mainty izay ahitana toeram-pandroana manana ny lazanay.

Repoblika sôsialista sôvietika taloha i Jeôrjia (tao amin’ ny Firaisana Sôvietika). Nahazo ny fahaleovan-tenany izy tamin’ ny taona 1991 ary mikambana ao amin’ ny Fianakaviamben’ ny Fanjakana Mahaleo Tena (frantsay: Communauté des États Indépendants -- CEI). Nanomboka tamin’ ny nahazoany fahaleovan-tena dia miharatsy hatrany ny toekaren’ i Jeôrjia, tsy tahaka ny zava-nisy talohan’ izany, vokatry ny korontana ara-pôlitika.

Jereo koa 
 Firenena
 Eorôpa
Firenena ao Eorôpa

Albania - Alemaina -  Andôra -  Aotrisy - Belzika - Bielôrosia - Bolgaria - Bôsnia-Herzegôvina - Danemarka - Espaina - Estônia - Fanjakana Mitambatra - Finlandy - Frantsa - Grisia (na Gresy) - Hôngria (na Hongaria) - Irlanda - Islandy - Italia - Jeôrjia - Kipra (na Sipra) - Krôasia (na - Krôatia) - Letônia - Liktenstaina - Litoania - Loksemborga - Masedônia Avaratra (na Makedônia Avaratra)- Malta - Môldavia - Môntenegrô - Nederlandy - Nôrvezy - Okraina - Pôlônia - Pôrtogaly - Tsekia - Romania - Rosia - San-Marîno - Serbia - Slôvakia - Slôvenia - Soeda - Soisa - Tsekia - Vatikàna.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena
Firenena ao Azia